নৱপ্ৰজন্মৰ চকুত থকা সপোনে তেওঁলোকক প্ৰায়ে গন্তব্য স্থানৰ দিশে যাবলৈ সহায় কৰে। বৰ্তমান সময়খিনিত আমি প্ৰায়ে এনে একাংশ নৱপ্ৰজন্মক দেখিছো যিসকল নিজ কৰ্মৰ প্ৰতি নিষ্ঠাৱান হোৱাৰ উপৰিও তেওঁলোক একোখন একোখন ক্ষেত্ৰৰ একোটা মাধ্যমৰ সৈতে নিজ নিৰৱিচ্চিন্ন প্ৰচেষ্টা অব্যাহত ৰাখিছে। চকুত অযুত সপোন লৈ মনোৰঞ্জন ক্ষেত্ৰখনৰ দিশে আগবাঢ়ি অহা এগৰাকী সক্ৰিয় নৱপ্ৰজন্মৰ নাম হৈছে আৰুসি বৰুৱা। আপুনি এই নামটোৰ সৈতে বৰ বেছি চিনাকী নহয় যদিও এই প্ৰতিভাগৰাকীৰ মুখ খন আপোনালোক সকলোৰে বাবেই চিনাকী। কেইবাখনো আলোচনী অথবা কেইবাটাও ব্ৰেণ্ডৰ সৈতে জড়িত এটা নাম হৈছে আৰুসি বৰুৱাৰ। বিগত ২০১৯ চনৰ পৰা মনোৰঞ্জন ক্ষেত্ৰখনৰ সৈতে জড়িত হোৱা এইগৰাকী আৰুসীয়ে সদায় এগৰাকী অভিনেত্ৰী হোৱাৰ সপোন বুকুত বান্ধি ৰাখিছিল। কিন্তু তেওঁৰ ফটোসমূহে জনসাধাৰণক ইমানেই বেছি আকৰ্ষণ কৰিবলৈ ধৰিছিল যে তেওঁ প্ৰিন্ট মডেলৰ শাৰীত সম্প্ৰতি শীৰ্ষ স্থান লাভ কৰিবলৈ সক্ষম হৈছে। এই বিষয়ত তেওঁৰ সৈতে ৰূপালীপৰ্দাৰ হোৱা এক্সক্লুচিভ সাক্ষাৎকাৰত তেওঁ কয় যে, "মই কেতিয়াও ভবা নাছিলো যে এই বিষয়ত মই কেতিয়াবা সফলকাম হ'ব পাৰিম। কিন্তু সময়ৰ সৈতে বহুখিনি অভিজ্ঞতা মোৰ হ'ল। এতিয়াও মোৰ বহুখিনি কথা শিকিবলৈ বাকী আছে।
